PROJEKTS uz 14.08.2026.

vēlamais izskatīšanas datums: domē 27.08.2026. 

sagatavotājs un ziņotājs: I.Gotharde
PROTOKOLLĒMUMS

Par pašvaldības domes 30.07.2026.  saistošajiem noteikumiem Nr. 23/2026 “Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā””
	


Ādažu novada pašvaldības dome 30.07.2026. pieņēma saistošos noteikumus Nr. 23/2026 “Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā” (turpmāk – Noteikumi).

Noteikumi atbilstoši Pašvaldību likuma 47. panta otrajai daļai tika nosūtīti Viedās administrācijas un reģionālās attīstības ministrijai (turpmāk – VARAM), kura 05.08.2026.  sniedza pozitīvu atzinumu Nr. P-1-13-2/3563 (reģ. Nr. ĀNP/1-11-7/26/7) (turpmāk – atzinums) par Noteikumu tiesiskumu, neizsakot iebildumus.

Vienlaikus atzinumā ieteikts svītrot Noteikumu 1. punktu daļā, ar kuru pašvaldības domes 2023. gada 23. novembra saistošo noteikumu Nr. 40/2023 “Mājas (istabas) dzīvnieku turēšanas noteikumi Ādažu novadā” (turpmāk – pamatredakcija) izdošanas tiesisko pamatojumu paredzēts papildināt ar atsauci uz Ministru kabineta 2024. gada 25. jūnija noteikumu Nr. 411 “Mājas (istabas) dzīvnieku labturības un aizsardzības noteikumi” (turpmāk – MK noteikumi Nr. 411) 40.2. un 40.3. apakšpunktu, jo pašvaldības pilnvarojums noteikt, kurās attiecīgās pašvaldības administratīvās teritorijas publiskajās vietās un kurā laikā atļauts atrasties ar suni un atrasties ar suni bez pavadas, izriet no Dzīvnieku aizsardzības likuma 18.5 panta.
Kā arī VARAM iesaka izvērtēt Noteikumu 6. punktu, daļā par atbildības noteikšanu par 9.10. apakšpunktā noteikto prasību neievērošanu, jo šāda regulējuma noteikšanu likumdevējs ir deleģējis pašvaldībām, tamdēļ administratīvā atbildība par pašvaldību saistošo noteikumu normu, kas noteic pašvaldības administratīvās teritorijas publiskās vietas un laiku, kad atļauts atrasties ar suni un atrasties ar suni bez pavadas, neievērošanu ir paredzama pašvaldību saistošajos noteikumos.

Pašvaldības domes ieskatā VARAM ieteikumi ir atbalstāmi, un Noteikumi attiecīgi ir precizējami. 

Pamatojoties uz Pašvaldību likuma 47. panta sesto daļu, atklāti balsojot, ar _balsīm "Par", ___ balsīm "Pret", ___ balsīm "Atturas", Ādažu novada pašvaldības dome NOLEMJ:

1. Precizēt Ādažu novada pašvaldības domes 30.07.2026. saistošos noteikumus Nr. 23/2026 “Grozījumi Ādažu novada pašvaldības domes 2023. gada 23. novembra saistošajos noteikumos Nr. 40/2023 “Mājas (istabas) dzīvnieku turēšanas noteikumi Ādažu novadā”, pamatojoties uz protokollēmuma aprakstošajā daļā ietverto motivāciju.

2. Triju darbdienu laikā pēc protokollēmuma parakstīšanas nosūtīt Vides aizsardzības un reģionālās attīstības ministrijai protokollēmumu, saistošos noteikumus un to paskaidrojuma rakstu.
3. Triju darbdienu laikā pēc protokollēmuma parakstīšanas nosūtīt saistošos noteikumus un paskaidrojuma rakstu publicēšanai oficiālajā izdevumā “Latvijas Vēstnesis”.

